[{"text_idx": "#000001", "text": "La 26an kaj 27an de Majo okazis ISE-SHIMA Monda Pinta Konferenco en Japanio (en la gubernio MIE). Mi ne scias kaj ne interesig\u0302as pri la rezultato de la konferenco.\nC\u0302e la konferenco c\u0302eestis la ministroj kaj la prezidentoj el Kanado, Francio, Germanio, Italio, Britio, Usono, Eu\u0306ropa Unio (du personoj) kaj Japanio, nur nau\u0306 personoj.\nKutime, por ke nau\u0306 personoj kunsidas, necesas NUR unu malgranda c\u0302ambro kaj nau\u0306 seg\u0302oj kaj kvar - kvin tabloj, c\u0302u ne?"}, {"text_idx": "#000002", "text": "Okazigo de la pinta kunveno bezonas c\u0302irkau\u0306 sesdek miliardojn da enoj. Dume enlande cent sepdek ok mil da rifug\u0302intoj de la Orient-japana tertremego ankorau\u0306 log\u0302as en provizoraj log\u0302ejoj au\u0306 en rifug\u0302aj lokoj. Kaj en Kumamoto, kiun atakis tertremego en aprilo, nombro de rifug\u0302intoj estas pli ol kvindek mil. Kaj krome la japana registaro volas c\u0302esi helpi la rifug\u0302intojn kaj damag\u0302itajn municipojn de Orient-japana tertremego.\nPor gardo de la kunveno la registaro elspezis tridek kvar miliardojn da enoj.\nKaj la registaro elspezis c\u0302irkau\u0306 kvar miliardojn da enoj por konstrui luksan domegon \"Internacia Media Centro\" (subaj fotoj), kaj krome la domego estos dispartigata per tricent milinoj da enoj tuj post la kunveno!"}, {"text_idx": "#000003", "text": "La konferenco ne havis videblan rezultaton, sed la kunsido de personoj mem finig\u0302is sen akcidento. Ili g\u0302uis belan pejzag\u0302on kaj mang\u0302aj\u0302on. La c\u0302efministro ABE fieros tiun \"sukceson\"."}, {"text_idx": "#000005", "text": "(Tiuj konstruaj\u0302oj estas tuj malmuntigotaj. Ne kredebla fiago!)"}]